b'\n_START_ARTICLE_\nEtel\xc3\xa4-Pohjanmaa (Kristiinankaupunki)\n_START_PARAGRAPH_\nEtel\xc3\xa4-Pohjanmaa (vuoteen 1906 saakka Kaskisten Lehti) oli Kristiinankaupungissa vuosina 1903\xe2\x80\x931912 ilmestynyt sanomalehti._NEWLINE_Ty\xc3\xb6miehen ja Suupohjan Kaiun toimittajana ty\xc3\xb6skennelleen Vihtori Niemen perustama Kaskisten Lehti oli linjaltaan suomenmielinen ja polittisesti radikaali. Etel\xc3\xa4-Pohjanmaaksi muutettuna se ilmoittautui vuonna 1907 vanhasuomalaisten \xc3\xa4\xc3\xa4nenkannattajaksi. Niemen kuoltua lehti j\xc3\xa4i h\xc3\xa4nen leskelleen, joka julkaisi sit\xc3\xa4 keskeytyksin omaan kuolemaansa saakka._NEWLINE_Lehti ilmestyi vuodesta 1903 l\xc3\xa4htien kahdesti, vuodesta 1910 kolmesti tai kahdesti ja loppuvaiheessa vuonna 1912 kerran viikossa. Sen p\xc3\xa4\xc3\xa4toimittajina ty\xc3\xb6skenteliv\xc3\xa4t Vihtori Niemi (1904\xe2\x80\x931910), Vihtori Kaari (vastaava toimittaja 1904\xe2\x80\x931906), Mimmi Niemi (1910\xe2\x80\x931912) ja Ernst Hentunen (vast. toim. 1910).'